b'\n_START_ARTICLE_\nVindussystemet W\n_START_PARAGRAPH_\nVindussystemet W (engelsk: W Window System), ogs\xc3\xa5 kalt W, er et tidligere vindussystem som var  forgjengeren til vindussystemet X._NEWLINE_W ble opprinnelig utviklet ved Stanford University av Paul Asente og Brian Reid for det distribuerte operativsystemet V system. I 1983 porterte Paul Asente og Chris Kent systemet til Unix p\xc3\xa5 en VAXstation 100, og ga en kopi til Laboratory for Computer Science ved Massachusetts Institute of Technology (MIT)._NEWLINE_I 1984 erstattet Bob Scheifler den synkrone protokollen i W med et asynkront alternativ og ga det navnet X._NEWLINE_Siden den gangen har vindussystemet X gjennomg\xc3\xa5tt mange grunnleggende forandringer, og har ikke lenger noen betydningsfull likhet med W.'